Vilniaus universiteto Šiaulių akademija

Vilniaus universiteto Šiaulių akademija (VU ŠA) – Vilniaus universiteto sui generis kamieninis akademinis padalinys (fakultetas), įkurtas 2021 m. sausio 1 d. prie Vilniaus universiteto prijungus Šiaulių universitetą.

 Istorija 
1939 m. iš Klaipėdos persikėlęs Prekybos institutas tapo Šiaulių Prekybos institutu ir padėjo pagrindus akademinės minties raidai Šiauliuose.

1948 m. Šiauliuose įkurtas dvimetis Mokytojų institutas, nuo 1954 m. Pedagoginis institutas. 1959 m. įkurtas Kauno politechnikos instituto filialas, nuo 1990 m. Kauno technologijos universiteto Šiaulių politechnikos fakultetas. 1997 m. reorganizavus Šiaulių pedagoginį institutą ir Kauno technologijos universiteto Šiaulių politechnikos fakultetą, buvo įsteigtas Šiaulių universitetas.

1997 m. gruodžio 17 d. pirmuoju Šiaulių universiteto rektoriumi išrinktas prof. dr. Vincas Laurutis. 2007 m. lapkričio 21 d. Šiaulių universiteto Senato posėdyje išrinktas antrasis Šiaulių universiteto rektorius – prof. dr. Vidas LauruškaDELFI.lt, Išrinktas naujas Šiaulių universiteto rektorius, https://www.delfi.lt/news/daily/education/isrinktas-naujas-siauliu-universiteto-rektorius.d?id=15084006. Nuo 2012 m. gruodžio 3 d. universitetui vadovauti paskirtas laikinasis rektorius matematikas prof. dr. Donatas JurgaitisSnaujienos.lt, Universitete – naujas vadas. Laikinuoju universiteto rektoriumi paskirtas – Donatas Jurgaitis, http://www.snaujienos.lt/miesto-gyvenimas/30534-universitete-naujas-vadas-laikinuoju-universiteto-rektoriumi-paskirtas-donatas-jurgaitis, kuris 2014 m. rugpjūčio 25 d. Šiaulių universiteto tarybos slaptu balsavimu išrinktas naujuoju rektoriumi.BNS, Šiaulių universitetui vadovaus Donatas Jurgaitis, https://www.ve.lt/naujienos/visuomene/svietimas/siauliu-universitetui-vadovaus-donatas-jurgaitis-1227366/

Atsistatydinus D. JurgaičiuiBNS, Iš pareigų traukiasi Šiaulių universiteto rektorius D.Jurgaitis, https://www.15min.lt/naujiena/aktualu/svietimas/is-pareigu-traukiasi-siauliu-universiteto-rektorius-d-jurgaitis-233-1050152, Šiaulių universiteto taryba 2018 m. spalio 30 d. paskyrė laikinai eiti rektoriaus pareigas matematiką prof. dr. Darių Šiaučiūną.Šiaulių kraštas, Laikinuoju Šiaulių universiteto rektoriumi paskirtas Darius Šiaučiūnas, http://musu.krastas.lt/?data=2011-05-24&rub=1065924810&id=1540919493 

2021 m. sausio 1 d. Šiaulių universitetas buvo reorganizuotas prijungimo būdu prie Vilniaus universiteto, jo pagrindu sukuriant naują Vilniaus universiteto kamieninį akademinį padalinį Šiauliuose – Vilniaus universiteto Šiaulių akademiją, kuriai vadovauti penkerių metų kadencijai buvo paskirta nauja Vilniaus universiteto Šiaulių akademijos direktorė – prof. dr. Renata Bilbokaitė, iki Šiaulių universiteto reorganizavimo laikinai ėjusi Šiaulių universiteto studijų prorektorės pareigas.Vilniaus universitetas, Šiaulių universitetas tapo Vilniaus universiteto Šiaulių akademija, https://naujienos.vu.lt/siauliu-universitetas-tapo-vilniaus-universiteto-siauliu-akademija/

 Struktūra 

Vilniaus universiteto Šiaulių akademijoje veikia du šakiniai akademiniai padaliniai:

 Edukologijos institutas;
 Regionų plėtros institutas.

Taip pat prie Šiaulių akademijos veikia Botanikos sodas ir Vilniaus universiteto bibliotekos Šiaulių akademijos informacijos centras.

Akademija sėkmingai dalyvauja miesto, nacionaliniuose ir tarptautiniuose projektuose, vykdo akademinio personalo ir studentų mainus. Palaikomi glaudūs ryšiai su regiono bei šalies įmonėmis, verslo partneriais.

 Studijos 
Vilniaus universiteto Šiaulių akademijoje vykdomos yra vykdomos I (bakalauro), II (magistrantūros), III (doktorantūros) studijų pakopų, tęstinio mokymo studijos, neformalaus visuomenės švietimo programos, papildomosios studijos, išlyginamosios studijos kolegijų absolventams, ketinantiems studijuoti II (magistrantūros) studijų pakopos programose.

Bakalauro studijų programos:

 Anglų filologija;
 Dalyko pedagogika: dviejų mokomųjų dalykų mokymas (lietuvių kalba, istorija, anglų kalba);
 Ekonomika;
 Elektronikos inžinerija ir robotika;
 Finansų matematika;
 Kūno kultūros ir sporto pedagogika;
 Muzikos pedagogika;
 Pradinio ugdymo pedagogika ir ikimokyklinis ugdymas;
 Programų sistemos;
 Specialioji pedagogika ir logopedija;
 Viešasis administravimas.

Magistrantūros studijų programos:

 Edukologija;
 Ekonomika;
 Gamtinių sistemų valdymas;
 Kūno kultūros ir sporto edukologija;
 Matematika;
 Muzikos pedagogika;
 Socialinis darbas;
 Specialioji pedagogika;
 Vadyba;
 Viešasis valdymas.

Doktorantūros studijos:

 Ekonomikos mokslo kryptis (S 004);
 Edukologijos mokslo kryptis (S 007);
 Filologijos mokslo kryptis (H 004);
 Vadybos mokslo kryptis (S 003).

 Rektoriai ir direktoriai 
Šiaulių pedagoginis institutas:

 1975–1991 m. – Vytautas Bendikas;
 1991–1997 m. – Aloyzas Gudavičius.

Šiaulių universitetas:

 1997–2007 m. – Vincas Laurutis;
 2007–2012 m. – Vidas Lauruška;
 2012–2018 m. – Donatas Jurgaitis;
 2018–2020 m. – Darius Šiaučiūnas.

Vilniaus universiteto Šiaulių akademija:

 nuo 2021 m. – Renata Bilbokaitė.

 Šaltiniai 

 Nuorodos 
 Akademijos tinklalapis

Kategorija:Vilniaus universiteto institutai
Kategorija:Šiaulių universitetas
Kategorija:Šiaulių švietimas